《贫居自述 其七十一》
明代·李孔修

朔风凛凛捲茅茨，冷灶寒烟不自持。明月有情窥我榻，绿蓑常伴野人披。

鼠无馀粒多啾唧，家欠陈仓没设施。喜得诗名千古重，一腔真乐少人知。

作者简介：明广东顺德人，居广州，字子长，号抱真子。陈献章弟子。好读书，尤精《周易》。擅诗画，工书法。家贫，犹不肯投合于时。二十年不入城市。